Другарю Годеану!
Г-н Годеану!
Другарят Годеану е изчезнал
Да живеят другарите Николае и Елена Чаушеску!
Имаме спешна телеграма от Германия. Виктор Годеану е изчезнал.
Какво?
Как така? Не може да потъне вдън земя!
Изчезнал е.
Как е успял? Кога?
От сутринта не можем да го намерим.
Явно руснаците са го изтеглили. Разследвайте.
Разбрах.
1958 г. съветските военни напускат Румъния
1964 г. Румъния изключва СССР от външната си политика
1965 г. Николае Чаушеску идва на власт
1967 г. Румъния открива посолство в Западна Германия
1969 г. президентът Никсън посещава Румъния
1977 г. Чаушеску подкрепя Египет на израелските мирни преговори
В коя база отиваме? - Все още в никоя.
Защо? - Трябва да подготвим някои неща.
Разни документи.
Къде ме водите?
На безопасно място.
Единственият вход е предната врата. Ще я наблюдаваме.
Сградата е празна.
Само отдолу живее една старица.
Тя е глуха и мрази руснаците.
Добре дошли в дома ви далеч от дома.
Вие сте господарят.
Всекидневна,
кухня.
Джон!
Г-н Годеану, това е Джон.
Добър вечер, г-н Годеану. Как сте?
Срещали ли сме се? - Не мисля.
Джон ще ви разведе. Леглото ви е в края на коридора.
Кога ще говорим по същество? - Всичко с времето си.
Трябва да тръгвам. Ще се видим утре. Оставям ви в добри ръце.
Ще ме пази 17-годишен? - Аз съм на 27 г.
Много по-млади от мен са се били във Виетнам, господине.
Студената война е по-особен звяр.
Аз съм сравнително наблизо. Тук сте в безопасност.
Това е първата крачка към свободата ви. Имайте вяра.
Лека нощ.
Благодаря ти, че ми помагаш.
Вземи.
Ако нещо се обърка, ще кажеш, че съм те принудил.
Приятна вечер.
Скъпа, съжалявам. Ще ти се реванширам.
Стига толкова обещания.
Кажи ми как да оправя нещата.
Ще се обадя на Елайза.
Няма нужда. Свикнала съм да лъжа приятелите си заради теб.
Дилайла.
Моля те, повярвай ми. Работя по нещо голямо.
То може да промени кариерата ми, нашето бъдеще.
Какво бъдеще, Франк?
След последното ти голямо обсебване се озовахме тук.
Ако продължаваш в този дух, нямаме бъдеще.
Донесох ви пижама на "Ред Сокс".
Съжалявам, нямам друга.
В банята имате четка за зъби. Синята.
Ако ви трябва нещо, кажете.
Здрасти, Скот. - Франк!
Имаме среща с президента.
Значи утре на бюрото си ще намеря отговор, нали?
Ако всичко мине добре, да. - Знаеш, че всяка минута е важна.
Ще се опитаме да го изведем.
Трябва да затварям.
Щели да се опитат...
Направете го, мамка му!
Скот е единственият, който те е подкрепял.
Дай му шанс да си свърши работата. - Знам. Права си.
Трябва да съм търпелив.
Прости ли ми?
Ти бъди нащрек, г-н Джаксън, а аз ще си помисля.
Май не сте се преобличали.
Закуска?
Очаквах по това време да пътуваме към военната база.
Изчиствам някои подробности с Лангли.
Какви подробности? - Документи.
Да. - Бюрокрацията ще ни довърши.
Не разбирам. Ако Картър е съгласен, останалото би трябвало да е лесно.
Картър го е одобрил, нали?
Да.
Остава само ЦРУ да оформи книжата.
Имайте малко търпение, Виктор.
Чуйте ме, Франк.
След един час румънците ще блъскат по хотелската ми врата.
След четири румънското разузнаване и германската полиция ще ме търсят.
Тук не е безопасно.
Полиция
Ето какво, комисар Щайнбрух.
Това разследване трябва да се проведе много дискретно,
предвид ранга на другаря Годеану.
Разбира се. Вече ми казаха.
Разчитаме на вас за информация.
Разбира се.
Къде го видяхте за последно? - Тук.
Около 15 ч. го доведохме в хотела.
Тази сутрин трябваше да го вземем и да летим за Букурещ.
Нямаше го. Търсихме навсякъде.
Защо г-н Годеану е в Германия? - По държавни дела.
Имал ли е неофициални срещи?
Не ни е известно.
Г-н Годеану е изчезнал едва от няколко часа.
Може да е имал тежка нощ и да се е озовал в леглото на жена.
Г-н Щайнбрух, тази хипотеза не е вероятна.
Другарят Годеану е отговорен човек.
У дома има семейство, което го очаква.
Мамо, ще отвориш ли?
Разбира се, че не.
Здравей. - Здравей, Феликс.
Другарко Годеану, трябва да ви кажа нещо.
Заповядай.
Какво има? - Виктор е изчезнал.
Как така? - Не могат да го намерят.
Може да е пиян в нечие легло.
Мамо! - Търсиха го навсякъде.
Може да е изникнало нещо спешно и да е бързал.
Изглеждаш уморена.
Трябва да си починеш.
Така по-добре ли е?
Много.
Ще си почина през уикенда.
Днес имам работа по преговорите с румънците.
Макс, върви да си играеш.
Не си е изял всичко. - Нахрани се.
Както кажеш.
Трябва да заминем на дълга почивка, само двамата.
След екскурзията на Макс. - Да го обсъдим след нея.
Ще е добре за всички ни.
Трябва да прекарваме повече време заедно, като семейство.
Клаус не може да те обсебва.
Да го обсъдим друг път. - Само това ли ще повтаряш?
Всичко наред ли е?
Да ви донеса ли голяма чаша уиски?
Да.
Благодаря ти, Сафия.
Ахмед! Не прави бели, чуваш ли? - Да, мамо!
Хубаво.
Скъпа, дай ми торбата. - Помощта ти е закъсняла.
Дай ми я. Какво те прихваща? - Престани.
Насир явно го е сложил по погрешка. Трябва да го върна.
Не, за мен е. - Нека го върна!
Няма нужда. - Не сме крадци.
Не, това е подарък.
Насир нищо не спомена. - Забравил е.
Така ли? Поне го използвай за миене!
Всичко наред ли е? - Да. Малко почиствам.
Забравих да ти кажа, че брат ти ще ни гостува.
Кафето тук е много по-добро.
Но Америка ще ви хареса заради много други неща.
Вашингтон е прекрасен. Ще го... - Харесам, да. Вече го каза.
Наели са те веднага след колежа, а?
Да.
"Принстън"? - "Станфорд".
И все пак, никой не праща новобранец във вълча бърлога,
ако чичо му не е голяма клечка в Лангли.
Или ако не е много добър в нещо. Кое от двете е?
Владея отлично немски. И минах всички тестове с отличен.
И се справих чудесно с проекта за развитие на оръжейните технологии.
Бива те с технологиите, но не и с хората.
Всъщност смятам, че съм доста общителен.
И знам доста за Студената война.
Естествено. На хартия.
Ще те попитам нещо, отличнико Джон. Знаеш ли защо си тук?
Не съм сигурен, че ви разбирам. - Ще го перифразирам.
Знаеш ли защо Франк те прати в това така наречено сигурно убежище?
Знаех си.
Обади му се.
Франк на телефона.
Нашият приятел е леко изнервен.
Иска да говори с теб. - Идвам.
Годеану не се е качил на самолета тази сутрин.
Според румънците е изчезнал. Полицията го издирва.
Може да се е скрил, докато не го потърсим.
Ела в кабинета ми.
Жената от румсървиса занесла бутилка вино в съседната стая
и видяла блондинка да си тръгва от стаята на Виктор.
Тя описа ли блондинката?
Стройна, на високи токчета, много красива,
с красив шал, на който има пъстроцветна щампа на алигатор.
Г-жа Фон Вайцендорф има такъв.
Коя е тя?
Работи във вътрешното министерство. - Германското ли?
Трябва да говоря с началството си.
Къде ти е умът, Сорин?
Никога не говори повече, отколкото е необходимо.
Свърши нещо полезно. Донеси ми досието на Вайцендорф.
Г-жо Фон Вайцендорф.
Това е комисар Щайнбрух.
Има въпроси към вас относно г-н Годеану.
Добър ден. - Здравейте.
Изглежда е изчезнал.
Виктор ли е изчезнал?
Знаете ли нещо повече. - Нищо не знаем.
Моля, седнете.
Чаша вода? - Не, благодаря.
Г-жо Фон Вайцендорф, колко добре познавате Годеану?
Само професионално.
Срещнахме се, за да обсъдим програма между правителствата на страните ни.
Срещали ли сте се с Годеану извън министерството?
Не.
А в хотелската му стая?
Току-що ви отговорих.
Нима?
Достатъчно.
Ето визитката ми.
В случай че искате да добавите нещо.
Благодаря.
И аз ви благодаря.
Тук са описани последните осем посещения на Годеану в Германия.
Причини за визитите, къде е отсядал,
имената, с които се е подвизавал.
Може би оттук ще изскочи нещо.
Не мисля, че ще можем да го намерим.
Рано или късно, той ще ни потърси.
И все пак ще го търсим.
Спешно трябва да бъде сменено маслото на колата ми.
Днес, в 15 ч.
Благодаря.
Кое е толкова спешно?
Годеану е изчезнал.
От полицията ме разпитваха. - Знаеш ли какво е станало с него?
Не. - Хубаво.
Когато пак дойдат,
запази спокойствие и не лъжи.
Кажи им всичко, което знаеш за него.
Преспах с него в хотела му.
Казах ти да го убедиш, не да го изчукаш!
Ако нещо се обърка, напускам.
Ние доста сме инвестирали в теб.
Оставаш.
Приятен ден.
Здравейте. Извинете, че закъснях.
Джон ми каза, че сте притеснен.
Излъгахте ме.
Съжалявам.
Нещата не станаха, както очаквах.
Това не е операция на ЦРУ, а вие и Джон просто ме криете!
Още нямаме одобрението на Картър.
Така се тревожи за Кемп Дейвид, че не иска друг проблем.
Проблем ли? Мислех, че най-високопоставените служители
в Източния блок са важни за ЦРУ.
Това е само временно. Разбирам, че сте разочарован.
Та аз рискувам живота си! - Аз пък рискувам кариерата си.
Разликата е, че вие сте амбициран служител,
а мен ме чака военен съд!
Знам, че не ми вярвате, но съм сигурен, че всичко ще се нареди.
Кога? Нима мислите, че тук сме в безопасност?
Да, докато... - Докато не ми пръснат черепа!
Казах ви, че имам няколко часа, докато усетят, че съм изчезнал.
Този прозорец вече го няма.
В момента румънското контраразузнаване е по петите ми!
Агентката, която ме последва в магазина,
няма да спре, докато не ме намери!
Повярвайте ми, това място е напълно безопасно.
Безопасно ли?
На изток има пететажна сграда с много места за снайперисти.
На запад има склад - поредният рай за снайперистите!
На север има достатъчно прозорци, за да ни отстрелят като пилци.
А аварийната стълба може да ги улесни да влязат.
Трябва да чуете това.
Румънски дипломат се смята за изчезнал от снощи.
Виктор Годеану, пристигнал официално в Германия,
не бил намерен в хотелската си стая тази сутрин.
Издирването продължава, но засега полицията няма следа.
Годеану е високопоставен генерал в комунистическия режим на Чаушеску
и ценен член на вътрешния кръг на председателя.
Той е тук за разговори на високо ниво с Вътрешното министерство.
Така и така ме търсят. Нека ме намерят.
Прекъсваме програмата с водеща новина
за изчезналия румънски дипломат.
Германската полиция претърсва бреговете на Рейн,
където е отцепен голям район.
Очакваме да научим повече за обекта на тяхното издирване.
Шокираща новина бе разкрита относно изчезналия румънски дипломат.
Оказва се, че негови вещи са открити в р. Рейн.
Засега не разполагаме с подробности, а от полицията отказват коментари.
Спрете!
Комисаре.
Това ли е германското разбиране за дискретност?
Целият свят научи, че Годеану е изчезнал.
Нищо не зависи от нас.
Уверихте ни, че разследването ще се провежда без много шум.
Не можете да им кажете, че не става дума за Годеану?
Ние не лъжем пресата, г-жо Попеску.
Германската полиция не ни сътрудничи напълно.
Според последните доклади е отвличане.
Снимката може да е била опит за опетняване името на другаря Годеану.
Сега, наред с ескалацията,
врагът иска да дестабилизира управлението ни.
Отнеха ми човека, който ми беше дясната ръка.
Проклети негодници!
Искат да те отслабят.
Но ти няма да им позволиш.
Който е сторил това на Виктор...
... жив ще го одера.
Съжалявам, че му върнах перлите.
Бяха грозни, но можех да го попитам.
Може да е имал нещо предвид.
Другарю Чаушеску, спешно телефонно обаждане.
Да?
Добре.
Намерили са паспорта му на брега на Рейн.
Какво означава това?
Мъртъв ли е?
За мен не е.
Не и докато не видя трупа му.
Ало?
Какво?
Какво се е случило?
Казаха, че може да е мъртъв.
Но аз усещам, че е жив.
В издирване на Годеану, продължило часове,
полицията прекрати търсенето в района на р. Рейн за деня.
Добре ли сте?
Донеси ми шибана кърпа!
Не ми е текла кръв от носа, откакто бях дете.
Може да е от притеснение.
Търсят ви по телефона.
Ало? - Скот.
Къде беше, по дяволите? Търсих те.
Виж какво...
Картър няма да подпише да приемем изчезнал човек.
Говорят за него по всички канали.
Той е при мен. - Какво искаш да кажеш?
На безопасно място е, но трябва да го преместим.
Мили боже!
Скот, само им кажи, че аз знам къде е той.
Искаш от мен да излъжа, Франк.
Познаваш ме. Довери ми се. Това е правилният ход.
За кариерата ми. Бон ми отесня.
Без Картър няма как да стане.
Ако до утре не го уредиш, аз ще го доведа, без да се замислям.
Недей, Франк.
Аз ще остана, Джон. Върви да си почиваш.
Така ли?
Утре донеси дрехи на Виктор, но не с твоите, а с неговите размери.
Разбрано.
Справи се добре. - Благодаря, Франк.
Няма за какво. Приятна вечер. - Благодаря, подобно.
Какво ви е?
Тече ми кръв от носа.
Елате.
Имам добра новина.
Утре ще ви вземат.
Разговорите на високо ниво в Кемп Дейвид продължават,
след като преговорите през първата седмица не дадоха резултат.
Египетският президент Садат явно се е срещал с президента Картър.
Благодаря. - На мама й е мъчно за теб.
И тя ми липсва.
Как е работата? - Бива.
Тази Ингрид добре ли се държи с теб?
Да, много добре. Много харесвам работата си.
Трябва да се обадя. Няма да се бавя.
Каза, че имаш работа с Карим, а не с Джабар.
И Джабар се включи. Той има връзки в Египет.
Познавам брат си, той е опасен.
Проблемът е, че не ми вярваш. - На него нямам доверие.
Познавам го по-добре от теб.
Благодаря, че ме приютихте. - Че как?
Няма да ви досаждам дълго.
Макс, какво говорихме? С храната не се играе!
Изяж си филийката, за да не огладнееш в училище.
Ти също трябва да хапнеш нещо. - Ще ям по-късно.
Не ставай, аз ще отида.
Слушай майка си .
Здравейте, г-жо Фон Вайцендорф. Може ли да вляза?
Разбира се. - Благодаря.
Изчакайте тук, моля.
Густав. Би ли завел Макс на училище? Имам посетител.
Добре.
Макс, престани! Не се шегувам! - Кой е тук?
Една стара приятелка.
Има проблем и трябва да й помогна.
Все за другите мислиш.
Да тръгваме, Макс!
Вземи си количката. - Заповядай.
Приятно училище!
Добро утро. - Добро утро.
Седнете.
Е, какво искате?
Виктор.
Нямам представа къде е. - Кажете ми...
С кого работи?
Знаете ли?
Това е ген. Шакаров - шефът на КГБ.
Ръцете му са оцапани с много кръв, както сигурно знаете.
Май не познавате добре Виктор.
Въпреки факта, че сте прекарали нощта в хотелската му стая.
Знам, че сте от Щази.
Мога да ви проваля живота,
преди синът ви да е стигнал до частната си детска градина.
Не знам откъде черпите информация, г-жо Попеску.
Но ви уверявам, че е погрешна.
Познавате Виктор от Франкфурт през 1968 г.
Преспали сте и вие сте се влюбили.
Но не и той.
За него сте били източник,
красиво лице.
Имам досието ви. Имам снимки с вас и Виктор.
Мога да уредя всеки във фалшивия ви живот да ги получи.
Ще рискувате програмата с изселниците?
Интересува ме само Виктор.
Преди два дена видях Виктор в посолството на САЩ.
И сте сигурна, че е бил той? - Разбира се.
Чакаше във фоайето.
Нямаше официална среща.
Не е задължително да има.
Инстинктът ми подсказва, че не е докладвал за тази среща.
Мисля, че е избягал при американците.
Знаете ли с кого се е срещал там?
С агент Франк Джаксън, но за него нищо не знам.
Трябва ми повече.
Познавам дясната му ръка.
Казва се Джон Милър.
А сега се омитайте от къщата ми!
Благодаря ви.
Да. - Избягал е при американците.
Невъзможно. Кармен, не можеш просто да го кажеш.
Трябва да си сигурна. - Знам.
Вярвам на източника и ако се потвърди...
Ама че бъркотия!
Това е нечувано.
Държите ли да го арестувам, или може да го убия?
Очаквай инструкции.
Добре, благодаря.
Обади ми се възрастна жена.
Каза, че мъж с описанието на Годеану се намира в сградата й!
Вие тримата, идвате с мен. Обади се на главния комисар.
Ето какво ви донесох.
Какво ще кажете? - Ще сте много секси.
Важното е да не бия на очи.
Дори като се слеете с тълпата, ще сте секси.
Донесох ви и тези очила.
Бива си ги, нали? - Да.
Какво?
Знаех си, че съм те виждал!
Ингрид фон Вайцендорф.
Видя ме в посолството. Тя е от Щази!
Мамка му. Познаваш ли я? - Да, запознахме се на едно парти.
Спахме веднъж. Тя мисли, че работя за културния център.
Откъде знаеш какво мисли?
Трябваше да ми кажеш. - Знае ли къде живееш?
Не се замислих. Издъних се, знам.
Г-жо Попеску! Какво правите тук?
Чух поне два гласа, които говорят на английски.
Някой проследи ли те тази сутрин? - Не. Не мисля.
Не мислел! Не тръгнем ли веднага, с мен е свършено!
Полиция, отворете!
Мога ли да ви помогна?
Търсим един мъж... - Беглец.
Изчезна преди няколко дни и смятаме, че може да е тук.
Не е тук.
Имате ли заповед, госпожо?
Извинете. - Г-жо Попеску, изчакайте!
Нямате право да претърсвате без заповед.
Моля ви, обяснете й. - Г-жо Попеску.
Моля ви.
Г-жо Попеску! - Госпожо?
Г-жо Попеску, това е неприемливо. Минавате всички граници.
Може ли да попитам кого търсите? - Разбира се. Колегата й.
Разбирам, но апартаментът е мой.
Без съдебна заповед това си е нахлуване.
Извинете я, тя го приема малко по-лично.
Работите в посолството на САЩ, нали? - Да.
Извинявам се. Ясно е, че са ни подвели.
Хората обичат драмата. - Да вървим.
Извинете за безпокойството, господин...
Милър. Джон Милър.
Идвайте!
Отпред е чисто, проверих. Трябва да изчезваме.
Обличайте се. Имате три минути.
Превод ЕЛЕНА ЖЕЛЕВА
Епизодът е обработен в ДОЛИ МЕДИЯ СТУДИО